Source: http://policajnarazia.sk/z-obet%C3%AD-vinn%C3%ADci1/ob%C5%BEalovan%C3%BD-lh
Timestamp: 2019-10-24 05:04:50+00:00
Document Index: 9537989

Matched Legal Cases: ['súd ', 'súd ', '§ 345', '§ 345', '§ 38', '§ 49', '§ 50', 'súd ', '§ 288', '§ 345', '§ 326', '§ 215', '§ 345', '§ 346', '§ 345', '§ 140', '§ 345', '§ 140', '§ 326', '§ 194', '§ 326', '§ 156', '§ 420', '§ 326', '§ 326', '§ 156']

Chronológia prípadu obžalovanej zbitej obete L.H.
V pondelok o 9:00 na Okresnom súde Košice I sa malo uskutočniť pojednávanie s L.H., ktoré bolo dňa 11.9.2019 odročené z dôvodov vyplývajúcich z rozhodnutia Krajského súdu. Pondelkové vytýčené pojednávanie súd zrušil z dôvodu čakania na rozhodnutie Krajského súdu vo veci odňatia a prikázania veci v senáte.
Na okresnom súde v Košiciach prebiehalo pojednávanie s L.H., ktoré bolo následne odročené z dôvodov vyplývajúcich z rozhodnutia Krajského súdu. Pojednávanie s L.H. už vedie nový sudca Ľuboš Vereš.
Na okresnom súde v Košiciach prebiehalo pojednávanie s L.H., ktoré bolo následne odročené z dôvodu vykonávania dôkazov. Termín nasledujúceho pojednávania je 11.9.2019 o 9:00.
Pojednávanie s L.H. bolo pre chorobu sudcu odročené. Nový termín nebol vytýčený.
Plánované pojednávanie s obžalovanou obeťou L.H., ktoré bolo odročené z 8.11.2018, bolo opäť odročené. Dôvodom bola požiadavka obžalovaného na prítomnosť tlmočníka. Termín ďalšieho pojednávania sudca stanovil na 21.3.2019.
Malo byť prvé pojednávanie s obžalovaným L.H., ale sudca ho odročil na 14.1.2019
Obžalovaný L.H. podal prostredníctvom právnych zástupcov odpor proti trestnému rozkazu Okresného súdu Košice I, zo dňa 6.8.2018, sp. zn. 1T/37/2018.
Okresný súd Košice I vydal rozkaz, ktorým uznal obžalovaného za vinného zo spáchania prečinu krivého obvinenia podľa § 345 ods. 1 Trestného zákona a odsúdil podľa § 345 ods. 1 Trestného zákona s použitím § 38 ods. 2 Trestného zákona na trest odňatia slobody vo výmere 12 mesiacov.
Podľa § 49 ods. 1 písm. a) Trestného zákona, § 50 ods. 1 Trestného zákona, súd mu výkon trestu podmienečne odložil a určil skúšobnú dobu vo výmere 12 mesiacov.
Podľa § 288 ods. 1 Trestného zákona poškodeného MJ s nárokom na náhradu škody odkázal na civilný sporový proces.
Prokurátor Okresnej prokuratúry Košice I podal obžalobu pre prečin krivého obvinenia podľa § 345 ods. 1 Trestného zákona, za ktorý Trestný zákon umožňuje potrestať páchateľa v rozsahu 1 – 5 rokov.
Odôvodnenie: Zistené skutočnosti majú nasvedčovať tomu, že v Košiciach, na ul. Kuzmányho 8, v budove Krajského riaditeľstva Policajného zboru v Košiciach dňa 05.3.2014 , 11.9.2014. a 4.6.2015, po zákonnom poučení svedka – poškodeného v trestnom konaní, vedenom na Ministerstve vnútra Slovenskej republiky, Sekcia kontroly a inšpekčnej služby, úrad inšpekčnej služby, odbor inšpekčnej služby Stred pod spisovou značkou ČVS: SKIS – 15/OISS-V-2014, vo svojej výpovedi uviedol, že príslušník Obvodného oddelenia Policajného zboru Moldava nad Bodvou nstržm. MJ, mal počas výkonu služby dňa 19.06.2013, v čase medzi 19:00 hod. a 21:00 hod., na ulici Budulovskej v Moldave nad Bodvou, v rámci policajnej akcie, voči nemu použiť bezdôvodne násilie, čím mu mal spôsobiť bližšie nešpecifikované zranenia, odreniny a podliatiny na rôznych miestach na tele a rozbiť mobilný telefón nezistenej značky a spáchať tak trestný čin zneužívania právomoci verejného činiteľa podľa § 326 ods. 1 písm. a) Trestného zákona, a toto trestné stíhanie bolo po vykonanom dokazovaní právoplatne zastavené vyšetrovateľom PZ podľa § 215 ods. 1 písm. a), ods. 4 Trestného poriadku, pretože bolo jednoznačne preukázané, že sa skutok nestal.
Korelácia s Trestným stíhaním policajtov Bod 2 (viď nižšie).
Okresné riaditeľstvo policajného zboru Košice 1 vznieslo obvinenie voči L.H. zo spráchania trestného činu krivého obvinenia podľa § 345 ods. 1 Trestného zákona (1 - 5 rokov).
Okresné riaditeľstvo policajného zboru Košice 1 realizovalo predprípravné konanie vo veci podozrenia L.H. zo spáchania trestného činu krivej výpovede a krivej prísahy podľa § 346 ods. 1 Trestného zákona (1-5 rokov).
júl-december 2016
Krajská prokuratúra Prešov vydala pokyn Okresnej prokuratúre Košice 1, a tá následne vydala pokyn na Okresné riaditeľstvo policajného zboru Košice 1 na prešetrenie podozrenia J.H. zo spáchania trestného činu krivého obvinenia podľa § 345 ods. 1, ods. 2 písm. b) s poukazom na § 140 písm. b) Trestného zákona (3 - 8 rokov).
Sekcia kontroly a inšpekčnej služby MV SR zaslala Krajskej prokuratúre Prešov poznatky o podozreniach nasvedčujúcich, že zbití Rómovia spáchali trestný čin a pripojila aj príslušné časti vyšetrovacieho spisu (spracoval vyšetrovateľ pplk. D.).
V prípade L.H. sa jednalo konkrétne o podozrenie zo spáchania trestného činu krivého obvinenia podľa § 345 ods. 1, ods. 2 písm. b) s poukazom na § 140 písm. b) Trestného zákona (3 - 8 rokov).
Uvedenie motívu: Pomsta za služobný zákrok - predvedenie LH dňa 16.6.2013 na OO PZ Moldava nad Bodvou a jeho následné obvinenie a trestné stíhanie.
Krajská prokuratúra Prešov zaslala na Sekciu kontroly a inšpekčnej služby MV SR pokyn so žiadosťou o preskúmanie podozrení, či zo strany zbitých Rómov bol v priebehu vyšetrovania spáchaný trestný čin.
Sekcia kontroly a inšpekčnej služby MV SR vydala uznesenie o zastavení trestného stíhania policajtov vo veci:
Bod 2. Prečin zneužívania právomoci verejného činiteľa podľa § 326 ods. 1 písm. a) Trestného zákona.
Odôvodnenie: Lebo je nepochybné, že sa nestal skutok, pre ktorý sa vedie trestné stíhanie (spomenutí MH, JH, IM).
Odôvodnenie: Lebo nie je tento skutok trestným činom a nie je dôvod na postúpenie veci (spomenutí LH, RD, RR).
Bod 3. Prečin porušovanie domovej slobody podľa § 194 ods. 1, ods. 2 písm. b) Trestného zákona.
Odôvodnenie: Lebo je nepochybné, že sa nestal skutok, pre ktorý sa vedie trestné stíhanie.
Bod 1. Zločin zneužívania právomoci verejného činiteľa podľa § 326 ods. 1 písm. a) a ods. 2 písm a) a c) Trestného zákona.
Odôvodnenie: Lebo nie je tento skutok trestným činom a nie je dôvod na postúpenie veci.
Bod 4. Prečin ublíženia na zdraví § 156 ods. 1, ods. 2 písm. a).
Bod 5. Zločin mučenie a iné neľudské alebo kruté zaobchádzanie podľa § 420 ods. 1, ods. 2 písm. e) Trestného zákona.
Bod 6. Prečin zneužívania právomoci verejného činiteľa podľa § 326 ods. 1 písm. a) Trestného zákona.
Ďalší výsluch zbitého L.H.
Ďalší ýsluch zbitého L.H.
Rozšírenie trestného stíhania Sekciou kontroly a inšpekčnej služby MV SR (vyšetrovateľ pplk. D.):
Bod 6. Prečin zneužívania právomoci verejného činiteľa podľa § 326 ods. 1 písm. a) Trestného zákona (týka sa incidentu pred policajným zásahom 15.6.2013).
Výsluch zbitého L.H.
Sekcia kontroly a inšpekčnej služby MV SR (vyšetrovateľ pplk. D.) začala trestné stíhanie policajtov pre podrozrenie zo spáchania viacerých trestných činov:
Bod 4. Prečin ublíženia na zdraví § 156 ods. 1, ods. 2 písm. a) Trestného zákona.
Policajný zásah v osade Budulovská (L.H. bol počas zákroku v osade Budulovská a po následnom predvedení na policajnú stanicu bitý).
Incident pred policajným zásahom.